Kommentarer til rentabiliteten:

**Afkastningsgraden (AG):**

Afkastningsgraden ligger i 2010 på 20,9 % hvilket er et tilfredsstillende niveau sammenlignet

med dansk industri\* som ligger på 11,8 %. Afkastningsgraden er i perioden steget med

4 %. Udviklingen skyldes primært stigningen i aktivernes omsætningshastighed på 7 %.

(Husk sammenhængen AG=OG\*AOH)

**Overskudsgraden (OG):**

Overskudsgraden er "hovednøgletal" for indtjeningsevnen. Niveauet for overskudsgraden ligger i

2010 på 13,3 % dvs. Campingcentret A/S tjener 13,3 kr. i resultat før renter pr. 100 kroners salg/omsætning. Ved benchmarking med dansk industri\* bør overskudsgraden

ligge på 6,5 %. Niveauet er dermed tilfredsstillende. Udviklingen i overskudsgraden er negativ med et fald på 3 %.

**Aktivernes omsætningshastighed (AOH):**

Campingcentret A/S omsætter i 2010 sine aktiver 1,6 gange. Niveauet bør ligge på 1,8 gange ifølge dansk industri\*. Niveauet må derfor betegnes som utilfredsstillende. AOH har i perioden udviklet sig positivt hvilket har bidraget til at forbedre den samlede rentabilitet (AG). I alt er stigningen i AOH på 7 % i perioden.

**Egenkapitalens forrentning (EKF), gældsrenten, gearing og soliditet:**

Niveauet for EKF ligger på 39,9 % sammenlignet med dansk industri\* som i gennemsnit ligger på

13,4 % er dette tilfredsstillende. Gældsrenten ligger i 2010 på 2,3 % hvilket er under afkastningsgraden dvs. vi tjener på fremmedkapitalen. Marginalrenten (AG - gældsrenten) er på ca. 19 %. Reglen må derfor være at jo større gearing, jo bedre. Campingcentret A/S har gearet deres egenkapital 1 gang i 2010. Soliditeten er på 49 %. Dette ligger over normtallet for dansk industri\* som ligger på ca. 40 %. Gearingen kan derfor forøges og soliditeten sænkes.

**Indtjeningsevnen:**

Overskudsgraden er i perioden faldet fra 13,7 % til 13,3 %. Omsætningen er steget med 26 % i perioden.

Produktions omk. er steget med 32 % i perioden. Dette bevirker at dækningsgraden er faldet fra 25 % til 21 % hvilket medfører at de variable omkostninger påvirker indtjeningsevnen i negativ retning.

Nulpunktsomsætningen er vokset og ligger nu på kr. 9.613. Sikkerhedsmargen er på 62 % dvs. hvis omsætningen falder med 62 % har Campingcentret A/S "nul i overskud/resultat før renter."

Kommentarer til de faste omkostninger:

**Kapitaltilpasningen:**

"Hovednøgletallet" for kapitaltilpasningen er AOH. AOH er i perioden steget med 7 %. Niveauet ligger på 1,6 gange. Hvilket må betegnes som utilfredsstillende.

Varelagerets omsætningshastighed (VLOH):

VLOH er steget fra 4,3 gange til 4,4 gange. Det vil sige at varerne ligger kortere tid på lager. Lagerdagene er faldet og ligger nu på 82 dage. Campingcentret A/S samlede produktionsomkostninger er 32% større samtidig er lageret blevet 29% større. Dette har forbedret lageromsætningshastigheden og dermed AOH.

Varedebitorernes omsætningshastighed (VDOH):

Kredittiden til kunderne er steget fra 26 dage til 28 dage. Dette har forringet likviditeten marginalt.

Varekreditorernes omsætningshastighed (VKOH):

Kredittiden fra leverandørerne er faldet fra 43 dage til 29 dage. Alt andet lige har dette medført at likviditeten og aktivernes omsætningshastighed er faldet.

Likviditeten:

Likviditetsgrad I er forbedret gennem perioden og ligger nu på 180 . Niveauet er

tilfredsstillende. Likviditetsgraden bør ligge på ca. 100.

**Konklusionen:**

Rentabiliteten har i perioden udviklet sig positivt idet AG er steget med 4 %.

Udviklingen skyldes primært stigningen i kapitaltilpasningen.

Niveauet for rentabiliteten er yderst tilfredsstillende sammenlignet med dansk industri.\*

Niveauet for indtjeningsevnen er yderst tilfredsstillende sammenlignet med dansk industri.\*

Niveauet for kapitaltilpasningen er utilfredsstillende sammenlignet med dansk industri.\*

Niveauet for egenkapitalens forrentning er yderst tilfredsstillende. Campingcentret A/S tjener penge på fremmedkapitalen, idet gældsrenten ligger under afkastningsgraden.

\* Kilde: Normtal fra undervisningen.